Josip Radošević postao je najmlađi igrač u povijesti koji je nastupio za hrvatsku nogometnu reprezentaciju startavši u početnoj postavi kvalifikacijsku utakmicu za odlazak na Svjetsko prvenstvo 2014. u Brazilu protiv Belgije u Bruxellesu.

Mladi veznjak Hajduka debitirao je u dobi od samo 18 godina, pet mjeseci i osam dana, te je tako nadmašio dosadašnjeg rekordera Šimu Vrsaljka koji je debitirao 9. veljače prošle godine u prijateljskoj utakmici protiv Češke u dobi od 19 godina i 30 dana.